Мачу Пикчу

Определено един от най-забележителните обекти в Южна Америка. Той е културен и исторически комплекс, разположен в планинската верига Андите, на около 2500 метра надморска височина. Комплексът обхваща средновековен дворец, жилищни сгради и храмове на бога на слънцето – Инти, който бил почитан от местните жители. Средновековният комплекс Мачу Пикчу е под егидата на ЮНЕСКО за културно световно наследство.

Плаза Майор

Площад Майор е „родното място” на град Лима, както и негов център. Той се намира в историческата част на града. На площада са разположени едни от най-ключовите сгради и институции в Перу: Правителственият дворец; Катедралата в Лима; Архиепископският дворец; Общинският дворец и други. Плаза майор е в списъка на ЮНЕСКО за опазване на културното наследство, поради факта, че помещава великолепни архитектурни паметници.

Catedral Metropolitana Nossa Senhora Aparecida

Катедралата в Бразилия е известна със своята футуристична архитектура. Нейн проектант е Оскар Ниемейер, чиито забележителни, експериментални творби от стоманобетон будят едновременно критики и похвала. Нужни са били няколко години, за да бъде приета като катедрала, тъй като е проектирана от атеист. Невероятната структура предизвиква почит още от входа – в началото има открита пътека между статуите на евангелистите, а след това тъмно, тихо тунелче, водещо до главната зала, където три висящи ангели в различни размери създават илюзия за небесната дълбочина.

Стадионът Маракана

**Най-големият футболен стадион в света** е точно там, където си мислите – в Рио. Бразилците са големи футболни запалянковци и често дори 200 000 местния великан Маракана трудно ги побира при големите мачове. Стадионът е **построен през 1950 г.** за световната купа по футбол.

Статуята на Христос

Историята на Статуята на Христос Спасителят датира от 16 век, когато португалците кръстили планината, където се намира статуята, Връх на изкушението, намеквайки за библейската планина. Спасителят е с разперени ръце, извисявайки се над Рио де Жанейро. Завършена през 1931г., тя е висока 38м, изградена е от желязобетон и е облицована с несмлян талк, устойчив на въздействието на климата. Статуята на Христос Спасителя е разположена на високия 710м хълм Корковадо в предградията на града. Допълнителната височина на хълма превръща този съвременен колос в емблематична забележителност на Рио. Като всички останали чудеса по света, тежащата 1145 тона статуя на Христос Спасителя се е превърнала в символ на града и на цяла Бразилия. Разперените ръце с дължина 30 м сякаш се готвят да прегърнат света. Туристите могат да стигнат до основата на статуята с автомобил, железница или по пешеходен маршрут.

Копакабана

Плажът Копакабана се намира в едноименния квартал, разположен в сърцето на град Рио де Жанейро, Бразилия.

Замисляли ли сте се кой е най-елитният морски курорт? Определено не може да бъде даден категоричен отговор, но безспорно Копакабана в Рио де Жанейро е сред най-елитните и красиви плажове в цял свят. Четирикилометровата ивица на плажа Копакабана не остава празна дори вечер, когато купонът „кипи на пълни обороти”.

Теотихуакан

Намира се на 48 км в североизточна посока от столицата Мексико. Разположен е на 2285 м. надморска височина в Мексиканското плато. Древният град се е простирал на площ от 23 кв. км. Съществуват доказателства, че местността около Теотихуакан е била населявана 400 г. пр.н.е.

Днес Теотихуакан е под закрилата на ЮНЕСКО за световното културно наследство. Частично разкопан древният религиозен център разкрива пред посетителите множество пирамиди и храмови обекти. Близостта му до мегаполиса Мексико го превръща в много посещавана туристическа дестинация.

Чичен Ица

Древният град Чичен Ица е разположен в северната част на полуостров Юкатан. Представлява археологически обект от Доколумбовия период, построен от цивилизацията на маите, който е изпълнявал функциите на политически, културен и религиозен център. Заради голямата си историческа и археологическа стойност, обектът е под егидата на ЮНЕСКО.

Великденски остров

Великденският остров се намира в Тихия океан и е отдалечено на 3600 км в западна посока от страната. Островът е създаден от три вулкана, а местните жители са едва 3800.

Островът е известен със своите моаи – изправени каменни статуи с форма на човешки глави. Уникалните монолити са над 900 и са с височина от 1 м до над 11 м. Лицата на безмълвните обитатели се характеризират с необичайно дълги и остри носове и издължени уши. В каменната кариера все още стоят десетки недовършени статуи, сякаш внезапно неизвестните скулптури са напуснали ателието си. До днес не е изяснено с каква цел са изработвани причудливите каменни глави и какво се е случило с техните създатели, които не са успели да завършат започнатото.

Платото Наска

Преди около 2000 години малко проучена Южноамериканска цивилизация създала в перуанското пустинно плато Наска множество гигантски загадъчни изображения. Червеникавата пустинна повърхност е набраздена с над 100 изображения на растения и животни, геометрични фигури и непонятни, несвързани помежду си прави линии. Въпреки множеството хипотези, предназначението им не е изяснено и остава истинска загадка. Това най-голямо графично произведение в света обхваща площ от 520 кв. км на територията на Перу, между Андите и Тихия океан. Съществуването на загадъчните изображения било неизвестно до 20-те години на ХХ-тия век, когато били открити след случаен полет над тях.

Източници: <http://www.nasamnatam.com>

<http://www.globalen.bg>

и др.